text: [{"text_idx": "#000002", "text": "Gidrama nga Pagbasa sa Bibliya"}, {"text_idx": "#000003", "text": "Bahin sa mga Saksi ni Jehova"}, {"text_idx": "#000006", "text": "Si Jehova nga Diyos dunay katungod sa pagmando. Ang iyang pagmando mao ang kinamaayohan. Ang iyang katuyoan sa yuta ug sa katawhan matuman."}, {"text_idx": "#000007", "text": "Gikuwestiyon sa \u201chalas\u201d ang katungod ug paagi ni Jehova sa pagmando. Misaad si Jehova nga magpatungha siyag \u201ckaliwat,\u201d o \u201cbinhi,\u201d nga magdugmok sa ulo sa halas nga si Satanas. (Genesis 3:1-5, 15, footnote) Apan gihatagag panahon ni Jehova ang mga tawo sa pagmando sa ilang kaugalingon ubos sa impluwensiya sa halas."}, {"text_idx": "#000008", "text": "Gisultihan ni Jehova si Abraham nga ang gisaad nga \u201ckaliwat\u201d maoy usa sa iyang mga kaliwat.\u2014Genesis 22:18."}, {"text_idx": "#000009", "text": "Gipasaligan ni Jehova si Haring David ug sa ulahi ang iyang anak nga si Solomon nga ang gisaad nga \u201ckaliwat\u201d maggikan sa ilang banay.\u20142 Samuel 7:12, 16; 1 Hari 9:3-5; Isaias 9:6, 7."}, {"text_idx": "#000010", "text": "Gipaila ni Jehova nga si Jesus ang gisaad nga \u201ckaliwat,\u201d nga mao ang Manununod sa trono ni David.\u2014Galacia 3:16; Lucas 1:31-33; 3:21, 22."}, {"text_idx": "#000011", "text": "Ang halas, si Satanas, nagsamad sa gisaad nga \u201ckaliwat\u201d pinaagi sa pagpatay kang Jesus. Gibanhaw ni Jehova si Jesus ngadto sa kinabuhi sa langit ug iyang gidawat ang bili sa hingpit nga kinabuhi ni Jesus, nga naghatag ug basehanan sa pagpasaylo sa mga sala sa kaliwat ni Adan ug sa paghatag kanilag kinabuhing walay kataposan.\u2014Genesis 3:15; Buhat 2:32-36; 1 Corinto 15:21, 22."}, {"text_idx": "#000012", "text": "Gitambog ni Jesus sa yuta ang halas, si Satanas, ug didto siya sulod sa mubong panahon.\u2014Pinadayag 12:7-9, 12."}, {"text_idx": "#000013", "text": "Bilanggoon ni Jesus si Satanas sulod sa 1,000 ka tuig ug dayon laglagon, nga simbolikong magdugmok sa iyang ulo. Matuman ang orihinal nga katuyoan ni Jehova sa yuta ug sa katawhan, mahinlo na ang iyang ngalan gikan sa pasipala, ug mapamatud-ang matarong ang iyang paagi sa pagmando.\u2014Pinadayag 20:1-3, 10; 21:3, 4."}]